stanford-oval/wikipedia huggingface dataset:
ศาสนาพุทธในเกาหลี
พระพุทธศาสนาในประเทศเกาหลีในปัจจุบัน

พระพุทธศาสนาในประเทศเกาหลีเหนือนั้นไม่สามารถที่จะรู้สถานการณ์ได้ เพราะประเทศเกาหลีเหนือปกครองด้วยลัทธิคอมมิวนิสต์ ซึ่งไม่สนับสนุนพระพุทธศาสนา ดังนั้นพระพุทธศาสนาจึงเจริญรุ่งเรืองในประเทศเกาหลีใต้มากกว่า แต่ในประเทศเกาหลีใต้มีการขัดแย้งระหว่างนิกายโชเก (นิกายถือพรหมจรรย์) และนิกายแทโก (นิกายไม่ถือพรหมจรรย์) แก่งแย่งวัดกัน ในช่วงนั้นกลุ่มมิชชันนารีจำนวนมากได้มาเผยแผ่ศาสนาคริสต์ และได้รับความนิยมเป็นอย่างมาก ในช่วงแรกมีแต่กลุ่มวัยรุ่น แต่ภายหลัง ไม่ว่าวัยรุ่นหรือวัยไหน ๆ ก็หันมานับถือศาสนาคริสต์กันขนานใหญ่ ศาสนาพุทธจึงตกต่ำลง จน นิกายโชกายต้องหาวิธีให้ชาวเกาหลีมองเห็นว่าพระพุทธศาสนามีความสำคัญก็ตาม แต่ก็ยังไม่สามารถทำให้ชาวเกาหลี มีทัศนคติที่ดี แก่พระพุทธศาสนา เนื่องจากพระสงฆ์มีการติดต่อกับชาวบ้านน้อยมาก ในการตีพิมพ์คัมภีร์สำคัญทางพระพุทธศาสนา ก็ต้องยืมคำของศาสนาคริสต์ คือ ไบเบิลของพระพุทธศาสนา แต่ปัจจุบันเริ่มมีการฟื้นฟูพระพุทธศาสนาบ้างแล้ว
ในปัจจุบันคณะสงฆ์ในประเทศเกาหลี ถือว่าเป็นคณะสงฆ์ที่มีความก้าวหน้ามากที่สุดปรับตัวให้ทันกับเหตุการณ์ต่าง ๆ อยู่เสมอเพื่อความมั่นคงของพระพุทธศาสนานั่นเอง กิจการที่พระสงฆ์เกาหลีใต้สนใจ และทำกันอย่างเข้มแข็งจริงจังที่สุดคือ การศึกษา ซึ่งเรื่องนี้เป็นการสอดคล้องกับนโยบายของรัฐบาล ในด้านการศึกษานอกจากจะมีโรงเรียนพระปริยัติธรรมสำหรับสอนพระภิกษุ ภิกษุณี สามเณร และสามเณรี (สตรีที่จะบวชเป็นภิกษุณี) แล้ว คณะสงฆ์เกาหลีใต้ยังมีสถานศึกษาฝ่ายสามัญระดับต่าง ๆ ที่เปิดรับนักเรียนชายหญิงโดยทั่วไปด้วย ซึ่งสถาบันเหล่านี้มีคฤหัสถ์ (บุคคลทั่วไป) เป็นผู้บริหาร แต่อยู่ในความควบคุมดูแลของคณะกรรมาธิการฝ่ายการศึกษาของคณะสงฆ์ สถานศึกษาเหล่านี้แยกประเภทได้ดังนี้
มหาวิทยาลัยและวิทยาลัย 3 แห่ง
โรงเรียนมัธยมศึกษาตอนปลาย 11 แห่ง
โรงเรียนมัธยมศึกษาตอนต้น 16 แห่ง
โรงเรียนประถมศึกษา 3 แห่ง
โรงเรียนอนุบาล 7 แห่ง
มหาวิทยาลัยพระพุทธศาสนาที่เก่าแก่ที่สุดของเกาหลีคือ มหาวิทยาลัยทงกุก ตั้งขึ้นเมื่อ พ.ศ. 2449 ปัจจุบันมีนักศึกษาชายทั้งหมด 6,000 คน มีภิกษุ สามเณรศึกษาอยู่ด้วยประมาณ 60 รูป ใน พ.ศ. 2507 คณะสงฆ์เกาหลีใต้ตั้งโครงการแปลและจัดพิมพ์พระไตรปิฎกฉบับเกาหลีขึ้น เรียกว่า ศูนย์แปลพระไตรปิฎกเกาหลี ตั้งอยู่ในมหาวิทยาลัยทงกุก ในประเทศเกาหลีใต้ (พ.ศ. 2526) มีวัดลงทะเบียนจำนวน 3,163 วัด และไม่ลงทะเบียน 4,090 วัด มีภิกษุ 14,206 รูป และภิกษุณีจำนวน 6,549 รูป จำนวนนี้อาจรวมนิกายโชกาย และนิกายเล็กต่าง ๆ
พระพุทธรูปในถ้ำซ็อกคูรัม สมัยชิลลา
เหล่าพระสงฆ์ขณะเดินกลับกุฏิ ณ วัดแฮอินซา
เลาตาโร มาร์ติเนซ

เลาตาโร ฆาบิเอร์ มาติเนซ (สเปน: Lautaro Javier Martínez; เกิดวันที่ 22 สิงหาคม ค.ศ. 1997) เป็นนักฟุตบอลชาวอาร์เจนตินาที่เล่นตำแหน่งกองหน้าให้กับอินเตอร์มิลานโดยรับหน้าที่เป็นกัปตันทีม และทีมชาติอาร์เจนตินา
เขาเริ่มเล่นฟุตบอลในอาร์เจนตินาบ้านเกิดของเขา เขาได้ลงเล่นในระดับเยาวชนกับราซินกลุบใน ค.ศ. 2015 เขาใช้เวลา 4 ปีที่นั้นและเล่นให้ทีมในลีกและโกปาลีเบร์ตาโดเรส ทำได้ประตูได้ 27 ประตู ในการลงเล่น 60 นัด ก่อนที่จะย้ายไปอินเตอร์ ใน ค.ศ. 2018 มาร์ติเนซลงเล่นให้ทีมชาติอาร์เจนตินาชุดเยาวชนและเข้าร่วมการแข่งขันรายการฟุตบอลเยาวชนชิงแชมป์อเมริกาใต้อายุไม่เกิน 20 ปี 2017 และฟุตบอลโลกเยาวชนอายุไม่เกิน 20 ปี 2017 เขาเปิดตัวลงเล่นกับทีมชาติอาร์เจนตินาชุดใหญ่ใน ค.ศ. 2018
สโมสรอาชีพ > ช่วงแรก

มาร์ติเนซเกิดที่บาอิอาบลังกา เขาเดินตามรอยเท้าพ่อของเขาที่เป็นนักฟุตบอลโดยการเข้าร่วมทีมในท้องถิ่นลินิเอร์ส โดยเขาได้เล่นในระดับอายุไม่เกิน 17 ปีและทำประตูได้ในเกมนัดชิงในฟุตบอลเนชันนัลคัป แต่ในตอนสุดท้ายลินิเอร์สแพ้จุดโทษให้โรซาริโอ
สโมสรอาชีพ > ราซินกลุบ

ฟอร์มของมาร์ติเนซไปเข้าตาฟาบิโอ ราดาเอลลิโค้ชรักษาการของราซินกลุบในตอนนั้นต่อมาฟาบิโอได้เซ็นสัญญามาร์ติเนซเข้ามาในทีมในเดือนมกราคม ปี 2014 ไม่นานหลังจากเข้าร่วมทีม มาร์ติเนซเริ่มที่จะไม่มีความสุขเนื่องจากเขามีอาการคิดถึงบ้านและอยากจะกลับไปบ้านเกิดของเขา แต่เพื่อนร่วมทีมของเขาบรายัน มันซิยาได้โน้มน้าวเขาให้อยู่และเดินต่อไปและเขาทำประตูได้ 53 ประตู ในการลงเล่น 64 นัด ให้กับราซินกลุบทีมรอง ในปี 2015 ราซินกลุบได้บรรลุข้อตกลงการเซ็นสัญญาของมาร์ติเนซกับเรอัลมาดริดแต่เขาเลือกที่จะยังคงเล่นในอาร์เจนตินา พ่อของมาร์ติเนซ มาริโอได้เผยว่าเขาเลือกอยู่กับราซินต่อเพราะว่าเขายังไม่พร้อมที่จะย้ายออกจากทีม เขาลงเล่นในลีกนัดแรกเกิดขึ้นในวันที่ 1 พฤศจิกายน 2015 เมื่อเขาเป็นตัวสำรองที่ถูกเปลี่ยนตัวลงมาเล่นแทนดิเอโก มิลิโตในครึ่งหลังในนัดที่เอาชนะครูเซโร เดล นอร์เต 3-0 ในวันที่ 17 ตุลาคม 2016 เขาถูกไล่ออกเป็นครั้งแรกในอาชีพของเขาในนัดที่เสมออาร์เฆนติโนส 2-2 ต่อมาในปีนั้นเดือนพฤศจิกายนเขาทำประตูแรกให้กับทีมโดยยิงให้ราซิงขึ้นนำอูรากันสุดท้ายผลออกมาเสมอ 1-1
จากอาการบาดเจ็บของกองหน้าตัวหลักอย่างลิซานโดร โลเปซ ทำให้มาร์ติเนซได้รับโอกาสลงเล่นในปริเมราดิบิซิออนมากขึ้นในฤดูกาล 2016-17 สามารถทำประตูได้ 9 ประตู จากการลงเล่น 23 นัดในปริเมราดิบิซิออน. เขายังคงได้รับโอกาสลงเล่นเป็นตัวจริงให้กับทีมเรื่อย ๆ เลกแรกของฤดูกาลต่อมา และในเดือนธันวาคม 2017 เขาได้เข้ารับการตรวจร่างกายกับทีมจากลาลิกา อัตเลติโกเดมาดริด ต่อมามีรายงานว่ามาร์ติเนซได้เซ็นสัญญากับอัตเลติโกเดมาดริดเรียบร้อยแล้ว แต่ต่อมาราซินกลุบได้ประกาศว่ามาร์ติเนซได้ต่อสัญญาใหม่กับทีมซึ่งรวมถึงการเพิ่มค่าฉีกสัญญา พวกเขายังวิพากษ์วิจารณ์ทีมฟุตบอลจากสเปนว่าตรวจร่างกายมาร์ติเนซโดยไม่ได้รับอนุญาตจากทีม เขาจบปีนั้นด้วยการเป็นผู้เล่นที่ดีที่สุดในแมตช์ ทำได้ 1 ประตูและ 1 แอสซิสต์ ในเกมที่เอาชนะเหนือฆิมนาเซียได้ ในวันที่ 27 กุมภาพันธ์ เขาทำแฮตทริกครั้งสองในฤดูกาลได้ในเกมที่เขายิง 3 ประตูใส่ครูเซโรทีมจากบราซิล ซึ่งนัดนั้นผลจบลงด้วยการที่ราซินกลุบชนะ 4-2 และยังเป็นการลงเล่นนัดแรกในโกปาลีเบร์ตาโดเรสของมาร์ติเนซด้วย
ในเดือนเดียวกัน มาร์ติเนซได้มีข่าวกับอินเตอร์มิลานทีมจากอิตาลี และในวันที่ 5 พฤษภาคม บิกตอร์ บลังโก ประธานสโมสรราซินกลุบ ได้ยืนยันว่าการขายนั้นได้เสร็จสิ้นแล้ว บลังโกยังบอกอีกว่ามาร์ติเนซจะได้ไปร่วมทีมอินเตอร์ในเซเรียอา ฤดูกาล 2018-19 แต่เขาจะยังเล่นให้กับราซินกลุบด้วยสถานะยืมตัวไปจนถึงเดือนธันวาคม 2018 ในข้อตกลงการซื้อขายเพื่อที่จะช่วยทีมลงเล่นในโกปาลีเบร์ตาโดเรส
สโมสรอาชีพ > อินเตอร์มิลาน

มาร์ติเนซเข้าร่วมทีมอินเตอร์มิลาน อย่างเป็นทางการในวันที่ 4 กรกฎาคม 2018 ด้วยค่าตัว 22.7 ล้านยูโรตามที่มีการรายงานและเซ็นสัญญา 5 ปีกับสโมสร 10 วันต่อมาเขาลงเล่นนัดแรกอย่างไม่เป็นทางการและสามารถทำประตูได้ในเกมกระชับมิตรกับลูกาโนสโมสรจากสวิส เขาลงเล่นนัดแรกอย่างเต็มตัวในวันที่ 19 สิงหาคม ลงเล่นเป็นตัวจริงในเกมลีกเซเรียอาที่อินเตอร์ มิลานแพ้ซัสซูโอโล 1-0ปัจจุบันเขายังได้รับหน้าที่ให้เป็นกัปตันทีมอีกด้วย
ทีมชาติ > ทีมเยาวชน

ในปี 2017 มาร์ติเนซลงเล่นให้ทีมชาติอาร์เจนตินาในฟุตบอลเยาวชนชิงแชมป์อเมริกาใต้ ในทัวร์นาเมนต์นั้นเขาทำประตูได้ 5 ประตูและจบลงด้วยการที่เขาเป็นผู้ทำประตูมากที่สุดของทัวร์นาเมนต์ ในการช่วยอาร์เจนตินาผ่านรอบคัดเลือกไปเล่นฟุตบอลโลกเยาวชนอายุไม่เกิน 20 ปี 2017
ต่อมาเขามีชื่ออยู่ในทีมชาติอาร์เจนตินาชุดฟุตบอลโลกเยาวชนอายุไม่เกิน 20 ปีซึ่งจะทำการแข่งขันกันในเดือนพฤษภาคมปีนั้น ในระหว่างช่วงเวลาก่อนที่จะเริ่มทัวร์นาเมนต์ เขามีปัญหาจาการได้รับบาดเจ็บที่กระอ่อนจมูกของเขาหลังจากโดนเข่ากระแทกในเกมอุ่นเครื่องกับเวียดนาม ผลจากอาการบาดเจ็บ เขาลงเล่นเป็นตัวสำรองให้อาร์เจนตินาในเกมแรกของทัวร์นาเมนต์ที่แข่งกับอังกฤษและถูกไล่ออกหลังจากกรรมการได้ดูวิดีโอการเข้าทำฟาวล์ใส่ฟิกาโย โทโมรีของเขา ด้วยสาเหตุนั้น ทำให้เขากลายเป็นผู้เล่นคนแรกที่ถูกไล่ออกหลังจากได้ดูวิดีโอตัดสิน และเกมนั้นจบลงด้วยการพ่ายแพ้ของอาร์เจนตินา 3-0 หลังจากพ้นโทษแบน เขากลับมาทำประตูให้อาร์เจนตินาเอาชนะกินีไป 5-0 แต่ว่าประตูของเขาก็ไม่มากเพียงพอที่จะทำให้อาร์เจนตินารอดพ้นจากการตกรอบแบ่งกลุ่มได้
ทีมชาติ > ทีมชุดใหญ่

ในวันที่ 12 มีนาคม 2018 มาร์ติเนซได้มีชื่อติดทีมชุดใหญ่ครั้งแรกในเกมกระชับมิตรกับอิตาลีและสเปน เขาได้ลงเล่นครั้งแรกในวันที่ 27 มีนาคม ในฐานะตัวสำรองที่ลงมาเล่นแทนกอนซาโล อิกัวอิน ในเกมที่พ่ายแพ้ต่อสเปน 6-1 ในเดือนพฤษภาคม 2018 เขามีชื่อติดทีมชาติอาร์เจนตินาชุดฟุตบอลโลก 2018 ที่รัสเซีย ในการเรียกรอบแรกแต่ว่าถูกตัดชื่อออกในการคัดเลือกครั้งสุดท้าย
สถิติ > สโมสร

ข้อมูลล่าสุด ณ วันที่ 27 สิงหาคม 2018
| สโมสร | ฤดูกาล | ลีก> ดิวิชัน | ลีก> นัด | ลีก> ประต | คัป1> นัด | คัป1> ประตู | ชิงแชมป์ทวีป2> นัด | ชิงแชมป์ทวีป2> ประตู | อื่น ๆ> นัด | อื่น ๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ราซินกลุบ | 2015 | ปริเมราดิบิซิออน | 1 | 0 | 0 | 0 | 0 | 0 | — | — | 1 | 0 |
| ราซินกลุบ | 2016 | ปริเมราดิบิซิออน | 3 | 0 | 1 | 0 | 0 | 0 | — | — | 4 | 0 |
| ราซินกลุบ | 2016–17 | ปริเมราดิบิซิออน | 23 | 9 | 0 | 0 | 5 | 0 | — | — | 28 | 9 |
| ราซินกลุบ | 2017–18 | ปริเมราดิบิซิออน | 21 | 13 | 0 | 0 | 6 | 5 | — | — | 27 | 18 |
| ราซินกลุบ | รวม | รวม | 48 | 22 | 1 | 0 | 11 | 5 | — | — | 60 | 27 |
| อินเตอร์มิลาน | 2018–19 | เซเรียอา | 2 | 0 | 0 | 0 | 0 | 0 | — | — | 2 | 0 |
| รวมทั้งหมด | รวมทั้งหมด | รวมทั้งหมด | 50 | 22 | 1 | 0 | 11 | 5 | — | — | 62 | 27 |
1 รวมแมตช์ในโกปาอาร์เฆนตินาและโกปปาอีตาเลีย
2 รวมแมตช์ในโกปาซูดาเมริกานา, โกปาลิเบร์ตาโดเรสและยูฟ่าแชมเปียนส์ลีก
สถิติ > ทีมชาติ

ข้อมูลล่าสุด ณ วันที่ 27 มีนาคม 2018
| ทีมชาติ | ปี | นัด | ประตู |
| --- | --- | --- | --- |
| อาร์เจนตินา | 2018 | 1 | 0 |
| รวม | รวม | 1 | 0 |
เกียรติประวัติ

อินเตอร์มิลาน
Serie A: 2020–21
Coppa Italia: 2021–22
Supercoppa Italiana: 2021
UEFA Europa League runner-up: 2019–20
อาร์เจนตินา
ฟุตบอลโลก: 2022
โกปาอาเมริกา: 2021
CONMEBOL–UEFA Cup of Champions: 2022
เทศบาลเมืองบางแม่นาง

| เทศบาลเมืองบางแม่นาง |
| --- | --- |
เทศบาลเมือง

ทม.บางแม่นางที่ตั้งสำนักงานเทศบาลเมืองบางแม่นาง
พิกัด: 13°52′53.8″N 100°22′35.4″E﻿ / ﻿13.881611°N 100.376500°E﻿ / 13.881611; 100.376500
ประเทศ:  ไทย
จังหวัด: นนทบุรี
อำเภอ: บางใหญ่
จัดตั้ง:  • 23 กุมภาพันธ์ 2540 (อบต.บางแม่นาง)  • 20 มีนาคม 2563 (ทม.บางแม่นาง)
การปกครอง
 • นายกเทศมนตรี: ศศิธร นกทรัพย์
พื้นที่
 • ทั้งหมด: 14.4 ตร.กม. (5.6 ตร.ไมล์)
ประชากร (2563)
 • ทั้งหมด: 47,395 คน
 • ความหนาแน่น: 3,291.32 คน/ตร.กม. (8,524.5 คน/ตร.ไมล์)
รหัส อปท.: 04120306
ที่อยู่ สำนักงาน: เลขที่ 24/5 หมู่ที่ 4 ตำบลบางแม่นาง อำเภอบางใหญ่ จังหวัดนนทบุรี 11140
เว็บไซต์: bangmaenang.go.th
 ส่วนหนึ่งของสารานุกรมประเทศไทย
เทศบาลเมืองบางแม่นาง เป็นเทศบาลเมืองซึ่งมีอาณาเขตครอบคลุมพื้นที่ของตำบลบางแม่นาง (เฉพาะนอกเขตเทศบาลเมืองบางใหญ่) ในอำเภอบางใหญ่ จังหวัดนนทบุรี เดิมมีฐานะเป็น "สภาตำบลบางแม่นาง" ได้รับการจัดตั้งเป็น "องค์การบริหารส่วนตำบลบางแม่นาง" เมื่อวันที่ 23 กุมภาพันธ์ พ.ศ. 2540 จากนั้นจึงได้รับการจัดตั้งเป็นเทศบาลเมืองเมื่อวันที่ 20 มีนาคม พ.ศ. 2563 นับเป็นเทศบาลเมืองแห่งที่ 7 ของจังหวัดนนทบุรี ปัจจุบันในเขตเทศบาลมีประชากร 47,395 คน ตัวเทศบาลอยู่ห่างจากที่ว่าการอำเภอบางใหญ่ประมาณ 5 กิโลเมตร และห่างจากตัวเมืองนนทบุรี 23 กิโลเมตร
สภาพภูมิประเทศเป็นที่ราบลุ่มต่ำ มีลำคลองไหลผ่าน ซึ่งในอดีตเคยมีครอบครัวผู้หญิงจำนวนมากอาศัยอยู่ริมคลองและทำการเกษตร (ส่วนผู้ชายรับจ้างขุดคลองขยายชลประทาน) จึงเป็นที่มาของชื่อ "บางแม่นาง" พื้นที่ของเทศบาลมีสถานศึกษาสำคัญสองแห่ง ได้แก่ โรงเรียนอนุบาลบางใหญ่และโรงเรียนชุมชนวัดบางโค นอกจากนี้ยังมีผลิตภัณฑ์ชุมชนอย่างผ้ามัดหมี่ทอด้วยมือ
แหล่งข้อมูลอื่น

เว็บไซต์เทศบาลเมืองบางแม่นาง
| ด ค กองค์กรปกครองส่วนท้องถิ่นระดับล่างในจังหวัดนนทบุรี |
| --- | --- | --- |
| เทศบาลนคร |  นนทบุรี  บางบัวทอง  ปากเกร็ด  |  |
| เทศบาลเมือง |  ไทรม้า  บางกรวย  บางกร่าง  บางคูรัด  บางพลับ  บางแม่นาง  บางรักพัฒนา  บางเลน  บางศรีเมือง  บางใหญ่  บ้านบางม่วง  พิมลราช  ศาลากลาง  เสาธงหิน  ใหม่บางบัวทอง  |  |
| เทศบาลตำบล |  ไทรน้อย  บางม่วง  บางสีทอง  ปลายบาง  |  |
| องค์การบริหารส่วนตำบล |  เกาะเกร็ด  ขุนศรี  คลองขวาง  คลองข่อย  คลองพระอุดม  ทวีวัฒนา  ท่าอิฐ  ไทรน้อย  ไทรใหญ่  บางขนุน  บางขุนกอง  บางตะไนย์  บางไผ่  บางรักน้อย  บางรักใหญ่  บางใหญ่  บ้านใหม่  มหาสวัสดิ์  ราษฎร์นิยม  ละหาร  ลำโพ  หนองเพรางาย  อ้อมเกร็ด  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางพลับ  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านบางม่วง  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พันท้ายนรสิงห์  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  ศาลากลาง  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
ศาสนาพุทธในประเทศญี่ปุ่น

ศาสนาพุทธเข้าสู่ประเทศญี่ปุ่นโดยผ่านประเทศเกาหลี ในหนังสือประวัติศาสตร์ญี่ปุ่นชื่อ นิฮงโชคิ (ญี่ปุ่น: 日本書紀（にほんしょき）; โรมาจิ: Nihon Shoki) ได้บันทึกไว้ว่า วันที่ 12 ตุลาคม พ.ศ. 1095 (ในยุคอาซึกะ) เป็นปีที่ 13 ของรัชกาลจักรพรรดิคิมเม จักรพรรดิญี่ปุ่นองค์ที่ 29 พระพุทธศาสนาได้เข้าสู่ญี่ปุ่น โดยพระเจ้าซองแห่งอาณาจักรแพ็กเจส่งราชทูตมายังราชสำนักจักรพรรดิคิมเม พร้อมด้วยพระพุทธรูป ธง คัมภีร์พุทธธรรม และพระราชสาสน์แสดงพระราชประสงค์ที่จะขอให้จักรพรรดิคิมเมรับนับถือพระพุทธศาสนา จักรพรรดิคินเมทรงรับด้วยความพอพระทัย
แม้จะมีการนับถือศาสนาพุทธในหมู่ชาวญี่ปุ่นอยู่ก่อนแล้ว โดยรับจากประเทศอินเดียผ่านประเทศจีนเข้ามายังญี่ปุ่นที่มีผู้นำมาถ่ายทอดจากแผ่นดินใหญ่ในช่วงก่อนต้นพุทธศตวรรษที่ 10 เพียงแต่ครั้งนี้เป็นการเริ่มต้นของพระพุทธศาสนาในญี่ปุ่นอย่างเป็นหลักเป็นฐานที่ชัดเจนอยู่ในบันทึกนิฮงโชคิพงศาวดารญี่ปุ่นซึ่งเขียนโดยอาลักษณ์
พระพุทธศาสนาเป็นส่วนหนึ่งของรากฐานในวิถีชีวิตของชาวญี่ปุ่นมาร่วมสหัสวรรษ และในพันปีกว่านี้ชาวญี่ปุ่นยังได้เชื่อมโยงความเชื่อของพุทธศาสนาบางส่วนเข้าผสมผสานกับปรัชญาหลักคำสอนของศาสนาชินโตพื้นบ้าน เช่น ความเชื่อในเรื่องของพระโพธิสัตว์และทวยเทพในศาสนาพุทธ ซึ่งได้ผนวกเป็นเทพเจ้าที่ได้รับการเคารพนับถือในศาสนาชินโต ความเชื่อมโยงนี้ซึมซับจนกลายเป็นส่วนหนึ่งของแกนรากทางวัฒนธรรมของประเทศญี่ปุ่นมาเนิ่นนานหลายศตวรรษ
พุทธศาสนาเริ่มรุ่งเรืองในญี่ปุ่น

พระพุทธศาสนาได้เจริญขึ้นในประเทศญี่ปุ่น ในสมัยจักรพรรดิคิมเมเป็นอย่างมากแต่ที่ปรึกษาฝ่ายทหารและฝ่ายชินโตในยุคนั้นไม่เห็นด้วยกับจักรพรรดิคิมเม ฝ่ายไม่เห็นชอบพยายามขัดขวางการเผยแพร่ศาสตร์ทางพุทธเป็นสาเหตุสำคัญที่พุทธศาสนาไม่เผยแผ่กว้างขวางไปในทุกหมู่ชนชั้น และภายหลังที่พระองค์สิ้นพระชนม์แล้วจักรพรรดิองค์ต่อ ๆ มาก็มิได้ใส่พระทัยในพระพุทธศาสนาปล่อยให้พระพุทธศาสนาเสื่อมโทรมลง
กลางพุทธศตวรรษที่ 12 รัชสมัยจักรพรรดิโยเม จักรพรรดิองค์ที่ 31 ได้ทรงโปรดให้สร้างพระพุทธรูป ยากุชิเนียวไร หรือ พระไภษัชยคุรุ (ญี่ปุ่น: 薬師如来; โรมาจิ:  Yakushi Nyorai , バイシャジヤグル Bhaisajyaguru) ต่อมารัชสมัยจักรพรรดิองค์ที่ 33 จักรพรรดินีซุอิโกะ พระนางทรงได้ตราพระราชเสาวนีย์เกี่ยวกับการเผยแผ่พระพุทธศาสนาโดยให้ยึดถือเป็นนโยบายของราชอาณาจักร ประกอบกับขณะนั้นเจ้าชายโชโตกุ ผู้เป็นผู้สำเร็จราชการแผ่นดิน ได้พิจารณาเห็นว่าพุทธศาสนาเป็นแหล่งความคิดที่ก่อให้เกิดปัญญา พระองค์ได้ส่งเสริมฟื้นฟูพระพุทธศาสนาในทุกวิถีทาง เมื่อ พ.ศ. 1135 เจ้าชายพระองค์นี้เองที่ได้วางรากฐานการปกครองประเทศญี่ปุ่นและสร้างสรรค์วัฒนธรรมพร้อมทรงเชิดชูพระพุทธศาสนา ยุคสมัยนี้ได้ชื่อว่า ยุคโฮโก คือยุคที่สัทธรรมไพโรจน์  ประชาชนญี่ปุ่นรวมเป็นอันหนึ่งอันเดียวกัน ข้าราชการทหารพลเรือนทั้งปวงต่างแข่งขันกันสร้างวัดและสำนักปฏิบัติธรรมเป็นอันมาก ในงานด้านศาสนาและพระคัมภีร์แม้แต่ตัวเจ้าชายเองก็ได้ทรงงานเกี่ยวกับพระสูตรเขียนอรรถกถาอธิบายไว้ 3 เล่มด้วย นอกจากนี้เจ้าชายทรงได้ส่งคณะทูตและเหล่านักศึกษาไปยังจีนแผ่นดินใหญ่เพื่อศึกษาค้นคว้าหลักธรรมของพระพุทธศาสนากับวัฒนธรรมอื่น ๆ เพื่อยังประโยชน์ที่จะนำมาปรับปรุงราชอาณาจักรต่อไป ในวันที่ 1 กุมภาพันธ์ พ.ศ. 1177 องค์พระจักรพรรดินีซุอิโกะได้ทรงประกาศพระราชโองการเชิดชูพระรัตนตรัย ตราขึ้นเป็นกฎหมาย ธรรมนูญ 17 มาตรา หลักแห่งธรรมนูญบัญญัตินี้สืบเนื่องด้วย เจ้าชายโชโตกุ ทรงได้มีพระราชนิพนธ์ขึ้นในปี พ.ศ.1147 รัฐธรรมนูญ 17 มาตรา เป็นกฎบัญญัติที่ประกาศหลักสามัคคีธรรมของสังคม และด้วยรูปการณ์ในกาลนั้นพระพุทธศาสนาได้หยั่งรากเจริญรุ่งเรืองอย่างมั่นคงในญี่ปุ่น
ส่วนงานสร้างจากรัชกาลก่อนด้วยพระประสงค์ของจักรพรรดิโยเม พระพุทธรูปยากุชิเนียวไรสร้างแล้วเสร็จหลังจากที่ทรงสวรรคตไป 20 ปี ภายในยุคสมัยของเจ้าชายโชโตกุผู้เป็นพระราชโอรสได้ทรงอัญเชิญองค์พระไปประดิษฐานอยู่ใน โฮริวจิ วัดแห่งนี้ได้สร้างขึ้นตามพระบัญชาของเจ้าชายและเพื่อเทิดพระเกียรติยศอุทิศแก่พระราชบิดาของพระองค์
นิกายของพุทธศาสนา

ในปัจจุบันชาวญี่ปุ่นนับถือพระพุทธศาสนาควบคู่ไปกับชินโต พระพุทธศาสนาแบ่งออกเป็นหลายนิกาย นิกายที่สำคัญ มีดังนี้
เทนได
ชิงงน
โจโด
เซน
นิจิเร็ง
ไดเนริมะ
พุทธศาสนาหลังสงครามโลกครั้งที่สอง

หลังสงครามโลกครั้งที่ 2 ได้เปลี่ยนผ่านจากยุคเมจิเข้าสู่ยุคโชวะ มีนักการศึกษามากมายพยายามเชื่อมประสานพระพุทธศาสนานิกายต่าง ๆ เข้าด้วยกัน โดยจัดตั้งเป็นองค์การขึ้น องค์การสื่อสารสัมพันธ์ระหว่างชาวพุทธที่ใหม่ที่สุด คือ พุทธศาสนิกสัมพันธ์แห่งญี่ปุ่น (Japan Buddhist Federation) มีวัตถุประสงค์เพื่อส่งเสริมเสริมความสัมพันธ์อย่างใกล้ชิดระหว่างนิกายและชาวพุทธในญี่ปุ่น วางแผนผนึกกำลังชาวพุทธในการดำเนินการเพื่อความก้าวหน้าและเสริมสร้างสันติสุขแก่ชาวโลก ตั้งขึ้นเมื่อวันที่ 23 สิงหาคม พ.ศ. 2500 มีสำนักงานอยู่ที่วัดชุกิจิ ฮองวันจิ ในนครโตเกียว กิจการทางพุทธศาสนาที่สำคัญและมีจุดเด่นก้าวหน้าที่สุดของญี่ปุ่น คือ การจัดการศึกษา พระพุทธศาสนานิกายต่าง ๆ จะมีมหาวิทยาลัย วิทยาลัย โรงเรียนระดับมัธยมศึกษาและระดับประถมศึกษาเป็นจำนวนมาก
| ในด้านความเป็นอยู่ของนักบวชในศาสนาพุทธในญี่ปุ่นปัจจุบันนี้ นักบวชยังคงแบ่งได้เป็น 2 กลุ่ม |
| --- | --- |
1. ดำรงตนรักษาพระธรรมวินัยอย่างเคร่งครัดและประพฤติพรหมจรรย์ตลอดการถือบวช: 2. ถือบวชโดยยังคงแต่งงานมีครอบครัวมีภรรยามีลูกหลานสืบสกุลและใช้ชีวิตไม่ต่างจากฆราวาสที่เป็นชาวบ้านทั่วไป
จากนโยบายเดิมที่มีใช้กันในประเทศโดยรวมทั้งปรับตัวเพื่อความอยู่รอดจนคุ้นชินผู้คนส่วนหนึ่งไม่เห็นแปลกอย่างไร ต่อ ๆ มา นักบวชในศาสนาพุทธในญี่ปุ่นนิกายต่าง ๆ ส่วนใหญ่จึงมีครอบครัวภรรยาและบุตรสืบกันมา อีกเช่นเคยไม่ว่าที่ไหนหมู่คณะใดก็ย่อมมีที่ยกเว้นและต่างไปจากชนเหล่านั้น นักบวชที่เป็นพระระดับเจ้าอาวาสบางรูปและพระสงฆ์นักบวชที่ตั้งใจเคร่งเอาจริงเอาจังเอาพ้นทุกข์ก็ได้ยึดเอาพระธรรมวินัยเป็นหลักที่ตั้งประเภทที่ ยอมตายดีกว่าล้มเลิก จึงได้ทางหลุดรอดจากค่านิยมคำบีบบังคับตนที่ว่าที่เป็นความจำเป็นไปได้และปลีกวิเวกไปปฏิบัติอยู่อย่างสงบ ตำแหน่งพระนักบวชในศาสนาพุทธของทางญี่ปุ่นยังสืบทอดเป็นมรดกแก่บุตรคนโตที่ส่งต่อตำแหน่งกันในครอบครัวได้ด้วย นักบวชในศาสนาพุทธในญี่ปุ่นจัดเป็นอาชีพหนึ่ง เรียกว่า อาชีพพระ
พุทธศาสนาในปัจจุบัน

ประเทศญี่ปุ่นในปัจจุบันเป็นประเทศมหาอำนาจทางเศรษฐกิจ ประชาชนดำเนินชีวิตด้วยความเร่งรีบเพราะมีการแข่งขันกันมาก ทำให้มีความเครียดและมีปัญหาด้านสุขภาพจิต เป็นโรคประสาท โรคจิต และสถิติการฆ่าตัวตายสูงมาก สิ่งที่จะช่วยบรรเทาความเครียดได้ ก็คือการปฏิบัติตามหลักธรรมในพระพุทธศาสนา เนื่องจากญี่ปุ่นชอบความเร็วให้ได้ผลทันใจ พระพุทธศาสนานิกายเซนจึงเป็นที่นิยม และมีการสร้างนิกายใหม่ ๆ หรือลัทธิใหม่ ๆ ที่ปฏิบัติได้ผลรวดเร็วอีกมาก คนญี่ปุ่นส่วนหนึ่งไม่นับถือศาสนาใดเลย แต่ยึดถือลัทธิการเมืองตามความชอบใจของตน
ในทางมหายานผู้นับถือไม่ว่าพระหรือคฤหัสถ์จะเน้นอุบายโกศลคือความฉลาดในการหาวิธีการต่าง ๆ มาอธิบายคำสอนให้ผู้คนรู้จักแพร่หลายได้ นักบวชในญี่ปุ่นสมัยนี้พยายามปรับตัวทำการปฏิรูปวิธีเผยแผ่คำสอนให้เข้าถึงคนทุกกลุ่มทำให้ศาสนาใกล้ชิดพุทธศาสนิกชนมากขึ้น เจ้าอาวาสวัดโจไซจิบอกว่า ไม่ถือเป็นการผิดแผกแตกต่าง หรือผิดวินัย เพราะดนตรีมีต้นกำเนิดจากศาสนา ในสมัยโบราณนั้นดนตรีถูกบรรเลงเพื่อสรรเสริญพระพุทธเจ้าและพระเจ้าในศาสนาต่าง ๆ และเครื่องดนตรีหลายอย่างก็มีต้นกำเนิดมาจากในวัด ถ้าหากสามารถทำให้คนหันมาสนใจศึกษาพระธรรมได้ แม้เป็นพระก็ไม่ถือว่าผิดศีล เพราะพระมหายานจะเน้นศีลพระโพธิสัตว์มากกว่าศีลของพระดังที่มีในนิกายเถรวาท สำหรับการสวดมนต์ท่ามกลางเสียงดนตรีนั้น บรรดานักบวชจะสวดบทสวดมนต์ตามบทต้นฉบับ โดยมีทำนองดนตรีบรรเลงคลอตามไป ส่วนพุทธศาสนิกชนที่เข้าฟังก็จะพนมมือตั้งจิตตั้งใจฟัง
ดูเพิ่ม

ศาสนาในประเทศญี่ปุ่น
สุริยา สิงห์มุ้ย

สุริยา สิงห์มุ้ย (เกิด 7 เมษายน พ.ศ. 2538) เป็นนักฟุตบอล ชาวไทย ที่เล่นในตำแหน่ง กองหลัง ปัจจุบันเล่นให้กับ ลำพูน วอร์ริเออร์
ประวัติการเล่นฟุตบอล

เขาเริ่มเล่นฟุตบอล ตั้งแต่ ป.5 ที่ ร.ร.เทศบาล 1 บ้านสะเดา จังหวัดสงขลา โดยเล่นครั้งแรกในตำแหน่ง ผู้รักษาประตู ก่อนจะเปลี่ยนมาเล่น เซ็นเตอร์แบ๊ก ตามด้วย แบ๊กซ้าย โดยเขาเป็นผลผลิตจากนักเตะเยาวชนโครงการฟุตบอลเจเอ็มจี อคาเดมี จากนั้นแมวมองของ สโมสรเอสซีจี เมืองทอง ยูไนเต็ด เห็นแววจึงดึงเข้ามาเป็นทีมเยาวชน 17 ปี ติดทีมชาติไทยชุดอายุไม่เกิน 23 ปี ในการแข่งขันฟุตบอลในกีฬาเอเชียนเกมส์ 2014 อินชอนเกมส์ และได้ติดทีมชุดเอเชียนเกมส์ 2018 อีกครั้ง ได้ลงสนามในนัดที่แพ้อุซเบกิสถาน 0-1 หลังจบทัวร์นาเม้นท์เอเชียนเกมส์ที่ทีมไทยตกรอบแรกนั้น เขาได้กล่าวอวยพรแฟนบอลไทยที่ตามเชียร์ว่า "ขอให้รวย"[ต้องการอ้างอิง]
ประวัติการเล่นฟุตบอล > นครนายก เอฟซี

และเมื่อ ฤดูกาลที่แล้ว เขาถูกส่งตัวไปเล่นให้กับ สโมสรนครนายก เอฟซี เขาลงเล่นไป 32 นัด และมีส่วนร่วมจนพาทีม ได้เล่น เพลย์ออฟ ดิวิชั่น 2
ประวัติการเล่นฟุตบอล > ถูกส่งตัวไปฝึกซ้อมที่ อัตเลติโกเดมาดริด

เขาถูกส่งตัวไปฝึกซ้อมที่ อัตเลติโกเดมาดริด เป็นเวลา 4 เดือน เพราะเหตุนี้จึงทำให้ สกอตต์ คูเปอร์ ส่งชื่อเขาขึ้นมาสู่ทีมชุดใหญ่ และทันทีที่เล่นเกมอุ่นเครื่องเจ้าตัวบุกตะลุยขึ้นไปยิงประตูให้ทีมตั้งแต่เกมแรก
ประวัติการเล่นฟุตบอล > เกมอาชีพนัดแรก

เขาลงเล่นเกมแรกอย่างเป็นทางการคือฟุตบอลถ้วย ก และทำผลงานได้ดีจนทางต้นสังกัดส่งชื่อตัวเขา ลงเล่นเป็นตัวจรึงในเกมเอเอฟซี แชมเปียนส์ ลีก รอบเพลย์ออฟกับ ฮานอย ทีแอนด์ที ซึ่งเขาทำผลงานได้ดี จนมีชื่อได้ลงเล่นในเกมที่แพ้ เมลเบิร์น วิกตอรี ไป 2-1
เกียรติประวัติ

ไทยลีก (1): 2562
ฟุตบอลชิงแชมป์แห่งชาติอาเซียน (1): 2563
แหล่งข้อมูลอื่น

Transfermarkt.co.uk
Goal.com เก็บถาวร 2015-04-01 ที่ เวย์แบ็กแมชชีน
Footballdatabase
| ด ค กผู้เล่นชุดปัจจุบันของสโมสรฟุตบอลลำพูน วอร์ริเออร์  |
| --- | --- |
 2 วิทยา  3 ศราวุธ  4 ลินาเรส  5 วิกตูร์  6 ทศพล  7 เนเกบา  8 อัครพงศ์  11 อนันต์  14 ออสมาน  17 พัชรพล  18 อดิศักดิ์  19 ปภาวิน  20 นนท์  22 นพพล  23 วิธวินทร์  24 ศิลา  26 ชัยณรงค์  29 ตะวัน  32 บวร  40 กรพัฒน์  55 เกกโกเนน  77 เนเกบา  88 อังโตนีอู  หัวหน้าผู้ฝึกสอน: กามา
The Mask Singer หน้ากากนักร้อง (ฤดูกาลที่ 2)

ฤดูกาลของรายการโทรทัศน์
| The Mask Singer หน้ากากนักร้อง |
| --- | --- |
ฤดูกาลที่ 2

พิธีกร: กันต์ กันตถาวร
กรรมการ: ดูในบทความ
จำนวนผู้เข้าแข่งขัน: 32
ผู้ชนะเลิศ: ศรัณย์รัชต์ วิสุทธิธาดา (ลิเดีย)  "หน้ากากซูโม่"
รองชนะเลิศ: พีระพัฒน์ เถรว่อง (บี)  "หน้ากากเสือจากัวร์"
สถานที่แข่งขัน: เวิร์คพอยท์สตูดิโอ
รายการย่อย: The Mask Singer 1+2 Fan Request
 
ประเทศ: ประเทศไทย
จำนวนตอน: 22
การออกอากาศ
เครือข่าย: ช่องเวิร์คพอยท์
ออกอากาศ: 6 เมษายน 2560 (2560-04-06) – 31 สิงหาคม 2560 (2560-08-31)
ลำดับฤดูกาล
← ก่อนหน้า ฤดูกาลที่ 1ถัดไป → ฤดูกาลที่ 3 
The Mask Singer หน้ากากนักร้อง ซีซันที่ 2 เป็นรายการโทรทัศน์ประเภทเรียลลิตี้เกมโชว์และมิวสิกโชว์ และเป็นฤดูกาลที่ 2 ของรายการThe Mask Singer หน้ากากนักร้องของประเทศไทยภายหลังได้การตอบรับอย่างล้นหลามในฤดูกาลแรก ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกในวันที่ 6 เมษายน พ.ศ. 2560 และสิ้นสุดออกอากาศของซีซันนี้ในวันที่ 31 สิงหาคม พ.ศ. 2560 ทางสถานีโทรทัศน์ช่องเวิร์คพอยท์ (โทรทัศน์ระบบดิจิตอลหมายเลข 23) ดำเนินรายการโดย กันต์ กันตถาวร
คณะกรรมการ

คณะกรรมการในรายการซีซันที่ 2 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน และลงคะแนนเสียงให้กับนักร้องที่ซ่อนตัวตนอยู่ภายใต้หน้ากาก โดยคณะกรรมการจะมีทั้งหมด 7 คน (ต่อหนึ่งการออกอากาศ ในทุก ๆ ครั้ง) ประกอบไปด้วยกรรมการประจำรายการประมาณ 3 - 4 คน และกรรมการรับเชิญประมาณ 3 - 4 คน (ขึ้นอยู่กับการออกอากาศในแต่ละครั้ง) โดยจะมีการเปลี่ยนแปลงผู้ที่มารับหน้าที่เป็นกรรมการตลอดในแต่ละครั้งที่ออกอากาศ แต่จะคงอยู่ในจำนวน 9 คนนี้
รายนามและรายละเอียดของคณะกรรมการแต่ละคน มีดังนี้
| ลำดับ | ชื่อ - นามสกุล | จำนวนเทป |
| --- | --- | --- |
| 1 | ธนวัฒน์ ประสิทธิสมพร (นุ้ย) | 22 |
| 2 | จักรวาล เสาธงยุติธรรม (หนึ่ง) | 22 |
| 3 | ยุทธนา บุญอ้อม (ป๋าเต็ด) | 22 |
| 4 | เกียรติศักดิ์ อุดมนาค (เสนาหอย) | 22 |
| 5 | ศิริพร อยู่ยอด (ตั๊ก) | 17 |
| 6 | มณีนุช เสมรสุต (ครูอ้วน) | 11 |
| 7 | นลิน โฮเลอร์ (ซาร่า) | 10 |
| 8 | ณัฐวุฒิ ศรีหมอก (กอล์ฟ) | 9 |
| 9 | อภิษฎา เครือคงคา (ไอซ์) | 6 |
| 10 | ซอ จียอน (จียอน) | 3 |
| 11 | รสสุคนธ์ กองเกตุ (เงาะ) | 2 |
| 12 | กพล ทองพลับ (ป๋อง) | 2 |
| 13 | ธนัชพันธ์ บูรณาชีวาวิไล (บุ๊กโกะ) | 2 |
| 14 | ชวลิต ศรีมั่นคงธรรม (เชาเชา) | 1 |
| 15 | รัชวิน วงศ์วิริยะ (ก้อย) | 1 |
| 16 | สุจิรา อรุณพิพัฒน์ (นุ้ย) | 1 |
| 17 | นัฐฐพนธ์ ลียะวณิช (ต่าย) | 1 |
| 18 | อัฐมา ชีวนิชพันธ์ (โบวี่) | 1 |
| 19 | ตรีชฎา เพชรรัตน์ (ปอย) | 1 |